

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2023. december 11-i rendes ülésére**

**Napirend tárgya:**

**Telki Község Önkormányzat 2023.évi Közbeszerzési tervének módosítása**

**A napirendet tárgyaló ülés dátuma**: **2023. 12.11.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3. Költségkihatások:** költségvetési források

**4. Tényállás bemutatása:**

Telki község Önkormányzatának, mint ajánlatkérőnek a közbeszerzésekről szóló 2015. évi CXLIII. törvény (továbbiakban: Kbt.) 42. § (1) bekezdése és Telki község Önkormányzat Közbeszerzési Szabályzatának II. rész 4.1. pontja alapján a költségvetési év elején, de legkésőbb március 31. napjáig éves összesített közbeszerzési tervet kell készítenie az adott évre tervezett közbeszerzéseiről.

A jogszabályi kötelezettségnek eleget téve a 2023. évre szóló közbeszerzési tervet a Képviselő-testület a23 /2023. (III.20.). határozatával fogadta el.

A Kbt. 42. § (3) bekezdése szerint: *„A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.”*

A Képviselő-testület által elfogadott közbeszerzési terv módosítását az indokolja, hogy még 2023.évben elindítja a képviselő-testület a szennyvízcsatorna nyomvonal helyreállítási munkáira vonatkozó közbeszerzési eljárást ezért azt felveszi a tervébe.

Telki, 2023. december 5.

 Deltai Károly

 polgármester

**Határozati javaslat**

**Telki község Önkormányzat Képviselő-testülete**

**/2023. (XII. ) számú Önkormányzati határozata**

**Telki község Önkormányzat 2023. évi közbeszerzési terv módosítása**

A képviselő-testület úgy határoz, hogy Telki község Önkormányzatának 2023.évre szóló közbeszerzési tervet az alábbi tartalommal fogadja el:

|  |  |  |  |  |
| --- | --- | --- | --- | --- |
| **A közbeszerzés tárgya** | **Tervezett eljárásrend** | **Tervezett eljárástípus** | **Eljárás tervezett megindítása** | **A szerződés teljesítésének várható időpontja** |
| **Szennyvízcsatorna hálózat feletti út nyomvonal helyreállítási munkák elvégzése** | Kbt.115.§. (2 ) bek. | nyílt | 2023.első negyedév | 2023.második félév |
| **Szennyvízcsatorna hálózat feletti út nyomvonal helyreállítási munkák elvégzése** | Kbt.115.§. (2 ) bek. | nyílt | 2023. negyedik negyedév | 2024. első félév |

A Képviselő-testület felkéri a Polgármestert, gondoskodjon a 2023. évi módosított Közbeszerzési Tervnek az EKR-ben, az Önkormányzat honlapján és a helyben szokásos módon történő közzétételéről.

Határidő: azonnal

Felelős. Polgármester